Narodna skupština
20051222

Predstavnik predlagača nije prihvatio amandman, a Zakonodavni odbor smatra da je amandman pravno moguć. Stavljam na glasanje ovaj amandman. Protiv 104, nije glasalo 28, od 132 narodna poslanika. Narodna skupština nije prihvatila ovaj amandman. Na član 59. amandman je podneo poslanik Jovan Palalić. Predstavnik predlagača, u toku pretresa Predloga zakona u pojedinostima, prihvatio je amandman. Zakonodavni odbor smatra da je amandman pravno moguć. Stavljam na glasanje ovaj amandman. Za 119, nije glasalo 13, od 132 narodna poslanika. Konstatujem da je Narodna skupština prihvatila ovaj amandman. Pošto je prihvaćen ovaj amandman, neophodno je da se izvrši pravno-tehnička redakcija. Imaćemo pauzu od nekoliko minuta, kako bi to Zakonodavni odbor učinio. Molim vas, nemojte da napuštate salu, jer ćemo nastaviti veoma brzo. (Posle pauze.)